laion/Wikipedia-Exotic huggingface dataset:
מורשת הטבע והתרבות של אזור אוחריד

מורשת הטבע והתרבות של אזור אוחריד (באנגלית: Natural and Cultural Heritage of the Ohrid region) הוא שמו של אתר מורשת עולמית של אונסק"ו המחולק בין מקדוניה הצפונית ובין אלבניה. באתר כלול אגם אוחריד ששוכן בין שתי המדינות ועוד אתרים על חופי האגם, בהם העיר אוחריד המקדונית. ההכרזה המקורית של האתר ב-1979 וההרחבה הראשונית שלו ב-1980 כללו את החלק המקדוני בלבד של האגם ושל החוף, וב-2019 הורחב האתר גם לחלק האלבני של האגם, וכן אתרים על החוף האלבני כמו חצי האי לין (אנ') במערב האגם. האתר נבחר גם בפן הטבעי, כשהאגם הוא מערכת אקולוגית עם מינים אנדמיים רבים, וגם בפן התרבותי, בשל מבנים היסטוריים ואתרים ארכאולוגיים לאורך חופיו. צוק באגם אוחריד התיאטרון היווני העתיק באוחריד מבצר סמואיל באוחריד כנסיית סופיה הקדושה באוחריד שרידי כנסייה נוצרית מוקדמת בלין האלבנית פסיפס מהתקופה הביזנטית בלין מורשת הטבע והתרבות של אזור אוחריד באתר אונסק"ו (באנגלית) מורשת הטבע והתרבות של אזור אוחריד באתר אונסק"ו (באנגלית) ערך זה הוא קצרמר בנושא אתרי מורשת עולמית ובנושא מקדוניה הצפונית. אתם מוזמנים לתרום לוויקיפדיה ולהרחיב אותו.
מסכת עבדים

מסכת עבדים היא חיבור הנמנה עם המסכתות הקטנות. המסכת מכילה שלושה פרקים העוסקים ברובם בדיני עבד עברי ועבד נרצע, ובסופה מעט מדיני עבד כנעני. מסכת עבדים לא נזכרה כלל בתלמוד ובראשונים. יש שכתבו שמסכת זו נרמזה כבר במדרש רבה על הפסוק בקהלת ”ויתרון ארץ בכל היא”: ר' נחמיה אומר ויתרון ארץ בכל היא דברים שתראה הן מיותרין בתורה כגון תוספות של בית רבי ותוספות של ר' נתן הלכות גרים ועבדים אף הם נתנו למשה מסיני וכגון הלכות ציצית תפילין ומזוזות בכלל התורה הם — קהלת רבה פרשה ה מסכת עבדים מונה שלושה פרקים העוסקים בעניינים שונים בנושאי עבדים ועבדות: פרק ראשון - אופני שחרור עבד עברי פרק שני - דיני עבד עברי שנמכר בגנבתו פרק שלישי - דיני נרצע, ודיני עבד כנעני מסכת עבדים נדפסה במספר נוסחאות שונות. לראשונה הודפסה על ידי החיד"א בספרו "מראית עין" בשנת תקס"ה בליוורנו, על פי כתב יד שהיה בידו. לאחר מכן מצא החיד"א כתב יד מתוקן יותר והדפיסו בשם 'נוסחא חדתא' (בארמית: נוסח חדש). בשנת תרי"ט נדפסה המסכת ביחד עם שבע מסכתות קטנות כחלק ממהדורת הש"ס בדפוס זיטומיר. הדפסה זו נעשתה כמעט ללא שינויים מהמהדורה הקודמת. לאחר מכן, בשנת תר"מ, נדפסה המסכת בדפוס וילנא בתוספת מראה מקומות והערות נוספות. מסכת עבדים הוצאת וגשל, ש”ס נהרדעא מסכת עבדים, באתר היברובוקס מהודרת היגער, מסכת עבדים, באתר היברובוקס מהדורת קירכהים, מסכת עבדים, באתר היברובוקס פירושים רבי חיים קניבסקי, ברייתא מסכת עבדים עם פירושים קנין הגוף וקנין פירות, באתר היברובוקס נג’אר, יהודה בן יעקב, חגי יהודה, באתר היברובוקס תורה תמימה קהלת פרק ה הערה מד, וכן כתב היגר בהקדמה למהדורתו.
מעודה

מעודה הוא שם משפחה יהודי תימני. פירוש השם הוא בן שנולד כ"תחליף" לבן אחר שנפטר האם התכוונתם ל... בועז מעודה – זמר ישראלי, ייצג את ישראל באירוויזיון 2008 אורי מעודה – שחקן ישראלי אדיר מעודה – ספורטאי ישראלי מיטל מעודה – זמרת ישראלית Mauda (אנ') עיר בהודו מוסף "ישראל השבוע" של ישראל היום 12/07/2019 עמוד 2.
I Just Can't Wait to Be King

I Just Can't Wait to Be King (בעברית: משתגע להיות מלך, מוכר יותר כמשתגע כבר מלך להיות) הוא שיר מתוך הסרט מלך האריות משנת 1994 שהולחן על ידי אלטון ג'ון ונכתב על ידי טים רייס. השיר בוצע באנגלית על ידי ג'ייסון ויבר בתפקידו כסימבה הצעיר לצד השחקן רואן אטקינסון בתפקיד זאזו והזמרת לאורה ויליאמס בתפקיד נלה הצעירה. השיר יצא מחדש בגרסת הלייב אקשן לסרט משנת 2019. בסרט מ-1994 השיר מותחל בידי סימבה הגור לאחר שהוא ונלה מנסים לחמוק מזאזו המנסה לשדך ביניהם, עקב טקסים חוקיים. סימבה מתחיל לשיר על רצונו הנאיבי לשלוט, לבטל חוקים, להיות חופשי ולהחליט ככל שירצה. המסר של השיר הוא רצונם של הצעירים לפרוק עול או לדמיין כוח ועוצמה חסרת אחריות בבגרות מבלי רצון באחריות. הציורים והקולות בקטע זה נראים בצבעוניות לא טבעית. לשם כך סימבה משתמש בפופולריות שלו בין החיות באפריקה כדי לפגוע בזאזו. בסוף השיר סימבה ונלה נראים מעל גב יען ומתחתיהם ערימת חיות השרים לכבודו, עד שהמגדל נופל. זאזו נתקע מתחת לקרנף גדול המעכב אותו מספיק כדי שסימבה ונלה יברחו לבית הקברות שבקצוות צוק התקווה. ואולם לאחר שסימבה מרגיש אשמה על מות אביו הוא מאבד את רצונו לשוב לחזור ולמלוך, מה שמרמז על הבגרות המצננת את שאיפות הצעירים ותמימותם. בסרט מלך האריות 3 רואים את טימון ופומבה המתעוררים עקב מצעד החיות השרים לסימבה. טימון הכעוס נותן לאחד הפילים מכה וכך מפיל את כל המבנה, אלא שטימון ופומבה נקלעים לתוך המפולת וטימון נתקע מתחת לחיה גדולה וגם מבנה העץ בו ישנו נהרס. במחזמר על הסרט מבצע את השיר סקוט אירבי רניאר לצד קג'ואנה שופורד וג'ף הויל. מידע על היצירה "I Just Can't Wait to Be King" באתר מיוזיק בריינז מידע על הקומפוזיציה "I Just Can't Wait to Be King" באתר AllMusic גרסאות נוספות ל"I Just Can't Wait to Be King" באתר SecondHandSongs
סמירה ויילי

סמירה דניס ויילי (באנגלית: Samira Denise Wiley; נולדה ב-15 באפריל 1987) היא שחקנית אמריקאית. היא ידועה בעיקר בזכות תפקידה בתור פוסיי וושינגטון (אנ') בסדרה "כתום זה השחור החדש" (2013–2019) ובשל הופעתה בתור מוירה סטרנד בסדרת הדרמה הדיסטופית "סיפורה של שפחה" (2017–הווה), עליה זכתה בפרס אמי בפריים טיים לשחקנית אורחת מצטיינת בסדרת דרמה לשנת 2018. לויילי היו גם תפקידים בסרטים "מבוגר אחראי" (2011), "משחקי חובה" (2016), "דטרויט" (2017) ו"חיות חברתיות" (2018). ויילי נולדה וגדלה בוושינגטון די. סי. הוריה, כריסטין ודניס ויילי, היו כמרים בכנסייה הבפטיסטית עד לפרישתם ב-2017. הוריה של ויילי כונו "עמודי התווך של הקהילה הדתית הלהט"בית". יש לה שני אחים, אייאנה מאה'ט וג'ושוע ויילי. היא למדה בבית הספר לאמנויות דיוק אלינגטון (אנ') בוושינגטון די. סי. ולאחר מכן בבית הספר ג'וליארד בניו יורק, וסיימה את לימודיה ב-2010. בג'וליארד, היא הוכשרה על בימות התיאטרון ועבדה בעיקר בתיאטרון בתחילת הקריירה שלה. בשנת 2011 שיחקה את דמותה של מריה בהפקה של "עמל אהבה לשווא"; באותה שנה גילמה את טינה בסרט "מבוגר אחראי". בשנים 2013–2017 שיחקה את תפקידה של פוסיי וושינגטון (אנ') בסדרה "כתום זה השחור החדש" מבית היוצר של חברת נטפליקס. הסדרה נוצרה על ידי ג'נג'י כהן ומבוססת על ספרה האוטוביוגרפי של פייפר קרמן. בשנת 2016 החלה לגלם את דמותה של מוירה בסדרה "סיפורה של שפחה". עבור תפקידה בסדרה זכתה בשנת 2018 בפרס אמי לשחקנית אורחת בסדרת דרמה. בשנת 2020 קריינה את הסדרה "חיי לילה" בנטפליקס. ב-4 באוקטובר 2016, ויילי הודיעה על אירוסיה ללורן מורלי (אנ'), מכותבות הסדרה "כתום זה השחור החדש" בה כיכבה. הן נישאו ב-25 במרץ 2017. מורלי ילדה את בתן, ג'ורג' אליזבת, ב-11 באפריל 2021. היא דודה של השחקן אסנטי בלאק. מדיה וקבצים בנושא סמירה ויילי בוויקישיתוף סמירה ויילי, ברשת החברתית אקס (טוויטר) סמירה ויילי, ברשת החברתית אינסטגרם סמירה ויילי, במסד הנתונים הקולנועיים IMDb (באנגלית) סמירה ויילי, באתר AllMovie (באנגלית) סמירה ויילי, במסד הנתונים הקולנועיים KinoPoisk (ברוסית) Vulture Staff, Here Are Your 2017 Emmy Award Winners, Vulture, ‏2017-09-17 (באנגלית אמריקאית) Night on Earth | Netflix Official Site, www.netflix.com (באנגלית) מיטל קויפמן, כוכבת "כתום זה השחור החדש" התחתנה, באתר ynet, 26 במרץ 2017
טוקוס אדום-מקור צפוני

טוקוס אדום-מקור צפוני (שם מדעי: Tockus erythrorhynchus) הוא מין של טוקוס ממשפחת הקלאוניים שהוא אחד מחמשת המינים של הקבוצה הלא טקסונומית טוקוס אדום-מקור, אשר בעבר נחשבו למין אחד. טוקוס זה בעל נוצות לבנות עם כנפיים, ראש וזנב שחורים מנומרים בלבן. העיניים שחורות מוקפות בטבעת לבנה והמקור אדום כשמו ומעוקל מטה. אורכו של הטוקוס כ-42 ס"מ ושני הזוויגים דומים בגודלם ובמראם, אך הנקבות בעלות מקור קצר יותר. אלו עופות רעשנים הקוראים יחדיו בסוואנה האפריקנית. הטוקוס ניזון בעיקר מחרקים שהוא לוכד בתעופה או מהקרקע. רוב הזמן הוא יאכל לבד אך לעיתים יימצא בקבוצות גדולות יותר, בעיקר בעונת הרבייה. בנוסף לחרקים הוא יאכל זרעים, פירות ובעלי חיים שונים שהוא תופס. הטוקוסים מקננים בחללי עצים הפזורים בסוואנה ובהם הנקבה מטילה 3–6 ביצים. את החור הזכר אוטם בעוד הנקבה בתוכו עד שמסתיימת תקופת הדגירה. כך הוא מגונן עליה מטורפים. לאחר שהגוזלים בוקעים הנקבה בעזרת הזכר שוברת את הקן ואז שני בני הזוג מאכילים את צאצאיהם עד הבגרות בחרקים וטרף דומה. תת-מינים: Tockus erythrorhynchus damarensis Tockus erythrorhynchus degens Tockus erythrorhynchus erythrorhynchus Tockus erythrorhynchus kempi Tockus erythrorhynchus ruahae Tockus erythrorhynchus rufirostris מדיה וקבצים בנושא טוקוס אדום-מקור צפוני בוויקישיתוף טוקוס אדום-מקור צפוני, באתר ITIS (באנגלית) טוקוס אדום-מקור צפוני, באתר NCBI (באנגלית) טוקוס אדום-מקור צפוני, באתר GBIF (באנגלית) טוקוס אדום-מקור צפוני באתר הרשימה האדומה של IUCN
פסגת פונדר

פסגת פונדר (באנגלית: Ponder Peak) היא הר בצפון מזרח רכס אסגארד, בעמקים היבשים מקמרדו שבאנטארקטיקה. גובה הפסגה 1,412 מטרים מעל פני הים. הפסגה מתנשאת מעל קרחון ריפיטר. שמה של הפסגה ניתן לה בשנת 1998 על ידי המועצה הגאוגרפית של ניו זילנד. הפסגה נקראת על שמו של ו. פרנק פונדר (W. Frank Ponder), האדריכל שתכנן את בסיס סקוט ששימש את חוקרי השנה הגאופיזית הבינלאומית ב-1957, ואת אנשי המשלחת הטראנס-אנטארקטית של חבר העמים הבריטי. פסגת פונדר באתר הסקר הגאולוגי של ארצות הברית פסגת פונדר באתר הגאזט האנטארקטי של ממשלת ניו זילנד פסגת פונדר באתר הגאזט האנטארקטי המשווה SCAR של ממשלת אוסטרליה מפת אזור פסגת פונדר תצלום לוויין של אזור פסגת פונדר מידע גאוגרפי והיסטורי לפי מקור אחר גובה הפסגה 1,273 מטרים מעל פני הים.
Gala: An Evening with Sarah Brightman

Gala: An Evening with Sarah Brightman הוא סיבוב הופעות של הזמרת-יוצרת האנגלייה שרה ברייטמן, אשר נתמך על גבי אלבום האוסף, Gala – The Collection. סיבוב ההופעות החל ב-7 ביולי 2016, והסתיים ב-11 במרץ 2017. כלפי סיבוב ההופעות הופנו שבחים וביקורות חיוביות משלל מבקרי מוזיקה שונים. להלן רשימת השירים אשר בוצעו במהלך סיבוב ההופעות: מערכה ראשונה "Sunset Boulevard Overture" "Harem" (טורקיה בלבד) "Stand Alone" (קטע קולי) (יפן בלבד) "Nella Fantasia" (לא בוצע בטורקיה ויפן) "Anytime, Anywhere" "Dust in the Wind" "Carpe diem" "It's a Beautiful Day" "La Luna" "Rachmaninov #23"‏ (Tsusi) (קטע סולו בביצוע די וו) "A Whiter Shade of Pale" "Scarborough Fair" (לא בוצע ביפן) "Buongiorno Principessa" (קטע סולו בביצוע מריו פרנגוליס) (לא בוצע במקסיקו) "Vincero Perdero" (קטע סולו בביצוע מריו פרנגוליס) (מקסיקו בלבד) "Canto della Terra" (ביחד עם מריו פרנגוליס) "Nessun dorma" מערכה שנייה "Spellbound Concerto" (קטע סולו בביצוע די וו) "Figlio Perduto" "Stranger in Paradise" "There for Me" (ביחד עם מריו פרנגוליס) "Pie Jesu" (ביחד עם נרצ'יס יוסטין איאנאו) "Caruso" (קטע סולו בביצוע נרצ'יס יוסטין איאנאו) "The Phantom of the Opera" (ביחד עם מריו פרנגוליס) (וביחד עם ארקן אקי בטורקיה) "Time to Say Goodbye" הדרן "Warsaw Concerto" (פול בייטמן על פסנתר, בניצוחה של ברייטמן) "Running" "Ave María" (מקסיקו בלבד) אתר האינטרנט הרשמי של Gala: An Evening with Sarah Brightman Gala - An Evening With Sarah Brightman, Sarah Brightman (באנגלית) Performances at Budokan arena, Sarah Brightman (באנגלית) Sarah Brightman captivates fans with 'Nella Fantasia', koreatimes, ‏2016-07-25 (באנגלית) "World-famous Soprano Brightman cast her spell on EXPO 2016". www.expo2016.org.tr. Retrieved 18 October 2016. (ארכיון) "World-famous Soprano Brightman cast her spell on EXPO 2016". www.expo2016.org.tr. Retrieved 18 October 2016. Soprano Sarah Brightman to sing in Japanese for NHK drama, Japan Today (באנגלית) Sarah Brightman regresa Mexico Eluniversal.com.mx. (4 September 2016) Retrieved 14 September 2016.
הרחק מעצי התרזה

הרחק מעצי התרזה הוא רומן מאת יונתן ברג שיצא לאור בסוף שנת 2018. העלילה מתרחשת דרך עיניו של יעקב, זקן יהודי שנאלץ לנטוש את גרמניה בצעירותו ומשקפת את סיפורם של בני הדור הראשון והשני לישראל. יקב פסגות השיק מהדורה מיוחדת של יינות שמוטבעות עליהם יצירותיו של ברג. שם הספר, הרחק מעצי התרזה, נגזר מסצנה המתוארת בעמוד 247 בספר בה מסביר גיבור הספר (יעקב): "תחת עצי התרזה זה המקום שממנו אני בא, אונטר דן לינדן." כלומר, המקום שמסמל את מולדתו של יעקב, אליה הוא מתגעגע ומרגיש מרוחק ממנה, הוא רחובה הראשי ההיסטורי של ברלין "אונטר דן לינדן" שתרגומו לעברית "תחת עצי התרזה". מירב גולן ציינה ששם הספר מתכתב עם שירו של ביאליק "תרזה יפה" המסתיים בשאלה: "תִּרְזָה יָפָה וַעֲבֻתָּה עַל הַיְאֹר עוֹמֶדֶת מֻטָּה; כָּל-הַיּוֹם בַּמַּיִם צוֹפָה, חוֹשְׁבָה: מַה-יְּהֵא בְסוֹפָהּ?". הספר מנסה לתת מענה לשאלה "מה יהא בסופה" באמצעות הבנה שחמלה היא שתביא לאושר. ביקורת נוספת מניחה כי עצי תרזה מסמלים את גרמניה היפה, התרבותית, מחוז החפץ - גרמניה שיהודים רצו להיכלל בה, והאמינו ביכולתם לעשות זאת. הריחוק מעצי התרזה מסמל את השבר בהתנפצות החלום עם עליית הנאצים. עטיפת הספר מורכבת משני תצלומים בשכבות של שקיפויות, בדומה לעלילת הספר עצמה המורכבת משכבות והשתקפויות; גרמניה ששכבה אחת ממנה מהווה את המולדת אליה מתגעגע גיבור הספר, ושכבה נוספת מהווה את הגיהנום עלי אדמות. גיבור הספר, יעקב ליבוביץ, הוא אינטלקטואל אשכנזי קר המתגעגע לגרמניה ומנוכר לארבעת בניו (חכם, תם, רשע ושאינו יודע לשאול). בנקודה זו נוצר קשר בין יעקב לבין צעירה מזרחית שמנסה לחדש את הקשר של יעקב עם בניו. במהלך העלילה מתברר כי השכנה, ברכה גבאי, גם היא מתמודדת עם געגועים לעברה: ברכה באה מבית דתי בו מרדה כשבחרה לעבור לתל אביב. השניים יוצאים למסע ברחבי ישראל המלווה במסע פנימי שמתכתב עם עברם, במהלכו הם מתקרבים זה לזה. הספר באתר "הוצאת עם עובד" הפרק הראשון יוני ליבנה, "הרחק מעצי התרזה": מפגש נפיץ בין פרופסור אשכנזי וצעירה מזרחית, באתר ynet, 9 בנובמבר 2018 מיה סלע, "הרחק מעצי התרזה": סיפור מינורי על מהלך עניינים מז'ורי, משנה חיים, באתר הארץ, 10 בינואר 2019 רבקה שאול בן-צבי, סקירת הספר, מקור ראשון, 06-01-2019. עופרה עופר אורן, "יונתן ברג, "הרחק מעצי התרזה": הישג ספרותי", צומת ספרים. "סקירת ספרים" "פורטל השיווק של ישראל" מירב גולן, הרחק מעצי התרזה / יונתן ברג, בבלוג היTרבות שרית פליין, ״הרחק מעצי התרזה״ - על ספרו המשובח של יונתן ברג, אוצר מילים
יובל אשכנזי

האם התכוונתם ל... יובל אשכנזי (כדורגלן) – כדורגלן המשחק בעמדת הקשר במכבי חיפה יובל אשכנזי (כדורסלן) – כדורסלן עבר ישראלי ששיחק בעמדת הגארד
Sarah Brightman in Concert with Orchestra

Sarah Brightman in Concert with Orchestra הוא סיבוב הופעות של הזמרת-יוצרת האנגלייה שרה ברייטמן, אשר נתמך על גבי אלבום האוסף, Amalfi – Sarah Brightman Love Songs. סיבוב ההופעות החל ב-12 באוקטובר 2010, והסתיים ב-26 באוקטובר 2010. סיבוב ההופעות התקיים ברחבי אסיה בלבד, וכלל בתוכו כ-10 מופעים בסך הכול. להלן רשימת השירים אשר בוצעו במהלך סיבוב ההופעות: מערכה ראשונה מבוא אינסטרומנטלי "Baïlèro" "La Wally" "Serenade" "How Fair This Place" "Nessun dorma" מעבר "It's a Beautiful Day" "Stranger in Paradise" "Hijo de la Luna" "La Luna" 20 דקות הפסקה מערכה שנייה מעבר "What a Wonderful World" "Scarborough Fair" "He Doesn't See Me" מעבר "Anytime, Anywhere" "Nella Fantasia" "Canto della Terra" "Wishing You Were Somehow Here Again" "The Phantom of the Opera" "Time to Say Goodbye" הדרן "Running" "Ave Maria" "Done" (בוצע ביפן בלבד) אתר האינטרנט הרשמי של Sarah Brightman in Concert with Orchestra today24news.com, today24news.com Paul Bateman - Conductor, Pianist, Arranger, Composer, web.archive.org, ‏2011-07-15
שין שין

שין שין (בסינית: 辛鑫; נולדה ב-6 בנובמבר 1996) היא שחיינית מים פתוחים סינית, אלופת העולם (קוואנגג'ו 2019) במשחה ל-10 ק"מ. באולימפיאדת לונדון (2012) סיימה שין במקום 24 במשחה ל-800 מטר חופשי בתוצאה של 8:40.88 דקות באולימפיאדת ריו דה ז'ניירו (2016) סיימה שין במקום רביעי במשחה ל-10 ק"מ בתוצאה של 1:57:14.4 שעות, 13 שניות ממדליית ארד. באליפות העולם שנערכה בבודפשט, הונגריה ביולי 2017 סיימה שין במקום 17 במשחה ל-10 ק"מ במים פתוחים בתוצאה של 2:01:59.8 שעות. באליפות העולם שנערכה בקוואנגג'ו, קוריאה הדרומית ביולי 2019 זכתה שין במדליית זהב במשחה ל-10 ק"מ במים פתוחים בתוצאה של 1:54:47.2 שעות, לפני היילי אנדרסון מארצות הברית (1:54:48.1 שעות) ורקלה ברוני מאיטליה (1:54:49.9 דקות). שין שין, באתר olympedia.org שין שין, באתר Swimrankings שין שין, באתר SwimSwam
Annabelle Comes Home (פסקול)

Annabelle Comes Home: Original Motion Picture Soundtrack הוא פסקול סרט האימה העל-טבעי האמריקאי "אנאבל חוזרת הביתה" (2019), שהולחן על ידי המלחין ומפיק הסרטים האמריקאי ג'וסף בישארה. הפסקול יצא לאור ב-21 ביוני 2019, על ידי חברת התקליטים ווטר-טאוור מיוזיק. Annabelle Comes Home הוא הפסקול הרשמי של סרט האימה העל-טבעי שובר הקופות "אנאבל חוזרת הביתה" (2019), שעלה לאקרנים בסמוך לצאתו, והוא הפסקול החמישי אותו מלחין ג'וסף בישארה עבור היקום הקולנועי של לזמן את הרוע. אחריו הלחין בישארה את הפסקול, The Conjuring: The Devil Made Me Do It, משנת 2021. בתוך Annabelle Comes Home נכללים שירים מסוגת המוזיקה האלקטרונית ומוסגת מוזיקת אימה ומתח. כל שירי הפסקול הולחנו על ידי המלחין ומפיק הסרטים האמריקאי ג'וסף בישארה. השיר "Doll Opening", מהווה כשיר הפותח את הפסקול ואת הסרט "אנאבל חוזרת הביתה" (2019), והשיר "Wheel Traces Doll", סוגר אותם. שיר הנושא של הפסקול הוא "Annabelle Comes Home" המשמש כרצועה החמישית בו. המוזיקה לשירים הולחנה על ידי ג'וסף בישארה. מידע על האלבום Annabelle Comes Home באתר MusicBrainz האלבום Annabelle Comes Home באתר ספוטיפיי האלבום Annabelle Comes Home באתר דיזר האלבום Annabelle Comes Home באתר אפל מיוזיק Annabelle Comes Home Soundtrack, Soundtrack Mania, ‏2019-06-25 (באנגלית) Annabelle Comes Home (Original Motion Picture Soundtrack), נבדק ב-2021-06-09 The Conjuring: The Devil Made Me Do It (Original Motion Picture Soundtrack), נבדק ב-2021-06-09
דוביגל

"דוביגל" (מעוצב: "#דוביגל"; הגייה: "האשטג דוביגל") הוא סינגל שהוקלט על ידי הראפר הישראלי רון נשר בהשתתפות סטטיק ובן-אל תבורי, לימים צמד הזמרים הישראלי סטטיק ובן-אל תבורי בהפקתו של המפיק המוזיקלי הישראלי ג'ורדי. השיר יצא לאור ב-30 ביולי 2015, לפני שסטטיק ותבורי חוברו כצמד, על ידי חברת התקליטים יוניסל. השיר נכתב והולחן על ידי רון נשר וסטטיק והופק על ידי ג'ורדי. השיר הוא שיר ראפ המשלב בתוכו גם פופ ומזרחית, כשעיקר הטקסט הוא החפצה ודימויים סקסיסטיים. במקור השיר נכתב לראפרית הוריקיין קתרינה. בשיר מוזכר בדרך אגב השחקן דובי גל. בסמוך לצאתו כסינגל, עלה לרשת הזרמת המדיה ספוטיפיי. הווידאו קליפ הנלווה של השיר הוא סרטון אנימציה שיצרו חברת אוריתמר סטודיוס, בקליפ מופיעים דמויות של דייוויד בלאט, לברון ג'יימס ודובי גל. בקליפ עצמו ישנה מחווה לסרט מלך הסלים בהשתתפותו ובימויו של גל. ב-2017 הסיר רון נשר את שמותיהם של בן-אל, סטטיק וג'ורדי מכותרת הקליפ בעקבות סכסוך מקצועי. ב-2021, לאחר יישור דברים בין הצדדים, הוחזרו השמות. נכון לאוגוסט 2023 מונה הצפיות של הקליפ עומד על כ-45.7 מיליון צפיות, והוא נמנה עם 50 הסרטונים הישראלים הנצפים ביותר ביוטיוב. כמו כן, דורג השיר במקום ה-10 ברשימה שערכה יוטיוב ישראל אודות הקליפים הנצפים יותר בישראל לשנת 2015. מידע על השיר "דוביגל" באתר iTunes מילות השיר "דוביגל" באתר שירונט Ron Nesher official (2015-07-30), רון sky נשר - #דוביגל, נבדק ב-2019-07-14 איך הפך דובי גל ללהיט מועדונים היסטרי?, באתר ‏מאקו‏, 23 ביולי 2015 כמה טוב אתם מכירים את #דובי גל?, באתר ‏מאקו‏, 15 באוקטובר 2015 #Dubigal, נבדק ב-2019-07-14 https://www.frogi.co.il/bidur-yellow/19337.html מתן שרון, ‏הנשר נחת, באתר ‏מאקו‏, 8 ביולי 2021 איתן בייגל, ‏דירוג: אלה הסרטונים הכי ויראליים השנה ביו-טיוב, באתר גלובס, 9 בדצמבר 2015
מרצדס-בנץ זטרוס

מרצדס-בנץ זטרוס (בגרמנית: Mercedes-Benz Zetros) היא משאית כבדה מתוצרת חטיבת המשאיות דיימלר (גר'), חברת בת של התאגיד הגרמני דיימלר AG אשר מיוצרת משנת 2008 ועד היום. משאיות "מרצדס-בנץ זטרוס" מיוצרות עבור השוק האזרחי והשוק הצבאי. בשוק האזרחי משאיות "מרצדס-בנץ זטרוס" משמשות גם להובלה חקלאית. "Zetros 1833" (הנעה 4x4) - 2 סרנים, בסיס גלגלים 4,800 מ"מ, משקל כולל 16.5-18.0 טונה (מטען 4–6 טון). "Zetros 2733" (הנעה 6x6) - 3 סרנים, בסיס גלגלים 4,750 מ"מ + 1,450 מ"מ, משקל כולל 25–27 טונה (מטען 7–10 טון). "Zetros 2743" (הנעה 6x6) - 3 סרנים, בסיס גלגלים 5,050 מ"מ + 1,450 מ"מ, משקל כולל 27 טונה. "Zetros 3543" (הנעה 8x8) - 4 סרנים כולל סובב 9 לא נגרר, משקל כולל 22 טונה. כ-2,000 משאיות מתוכננות להיות מיוצרות על ידי החברה הלאומית של אלג'יריה של כלי רכב תעשייתיים (SNVI) המיועדים למשרד ההגנה האלג'ירי. צבא בולגריה הזמין את משאיות זטרוס בשנת 2009 להובלת כוח אדם ואספקה. נכון לשנת 2012, הצבא הבולגרי מפעיל 335 משאיות והזמין 30 נוספות. בחודש אוגוסט 2016 מרצדס בנץ זכתה בחוזה לספק 330 משאיות לצבא צ'ילה. החוזה כולל משאיות מסוג "זטרוס 2733" הנעה 6x6. היישום הלא צבאי הראשון של משאית "זטרוס 2733" הוכרז ביוני 2018 על ידי קוסטה ריקה שרותי כבאות, כאשר הארגון רכש משאית בודדת. משאית זו תשרת עבור צוות הצלה וציוד במצבי חירום: שיטפונות, הוריקנים, סופות, שריפות בר, התפרצויות וולקניות ורעידות אדמה. הצבא הגרמני, הבונדסוור הזמין 110 גרסאות משורינות של משאיות זטרוס. 72 מהן אמורים לשרת ביחידות לוגיסטיות חיל האוויר של מקסיקו רכש 137 משאיות 6x6, בשלושה שלבים, בשנת 2017 רכש 46 משאיות (שלב ראשון). "מרצדס-בנץ זטרוס 1833" "מרצדס-בנץ זטרוס" "מרצדס-בנץ זטרוס מדגם "GTF 6x6" בשרות צבא גרמניה "מרצדס-בנץ זטרוס 1833" "מרצדס-בנץ זטרוס 1833" "מרצדס-בנץ זטרוס 2733" - כבאית "מרצדס-בנץ זטרוס 2733" - כבאית, הנעה 6x6 "מרצדס-בנץ זטרוס 3543", הנעה 8x8 "מרצדס-בנץ זטרוס 3543", הנעה 8x8 (מימין) "מרצדס-בנץ זטרוס" דיימלר AG מדיה וקבצים בנושא מרצדס-בנץ זטרוס בוויקישיתוף מרצדס-בנץ זטרוס, סרטון באתר יוטיוב מרצדס-בנץ זטרוס, סרטון באתר יוטיוב מרצדס-בנץ זטרוס, סרטון באתר יוטיוב "מרצדס-בנץ זטרוס", שנת 2010, מנוע 326 כ"ס topspeed.com/trucks/truck-reviews/mercedes/2010-mercedes-benz-zetros חטיבת המשאיות דימלר daimler.com/company/business-units/daimler-trucks "מרצדס-בנץ זטרוס" special-trucks.eu/zetros "מרצדס-בנץ זטרוס" - טכנולוגיה special-trucks.eu/zetros/technologien-segmente "מרצדס-בנץ זטרוס" mbs.mercedes-benz.com/de/zetros "מרצדס-בנץ זטרוס" - תצורות mercedes-benz-trucks.com/en_NZ/models/zetros/driving-dynamic/axles "מרצדס-בנץ זטרוס" הנעה 6x6 wideopenspaces.com/mercedes-benz-zetros-6x6-expedition-vehicle משאיות זטרוס בצבא אלג'יריה Algerian factory unveils new locally assembled truck for Algerian military". Defence Web. 16 March 2015 "מרצדס-בנץ זטרוס" בצבא הבולגרי archive.is/20120911054452 משאיות "מרצדס-בנץ זטרוס" לצבא צ'ילה archive.is/20170622153132 משאיות "מרצדס-בנץ זטרוס" בצבא גרמניה Wilke, Ralf (25 November 2013). "Geschützter Transportraum" [Protected transportation space
צחיח מוסלם

צחיח מוסלם (בערבית: صحيح مسلم) הוא אחד מששת ספרי החדית' החשובים ביותר עבור המוסלמים הסונים, אשר מחשיבים אותו לאוסף החדית' המאומת ביותר לאחר צחיח אל-בוח'ארי. צחיח מוסלם ביחד עם צחיח אל-בוח'ארי מכונים לעיתים "אל-צחיחיין", שמשמעותו "שני הצחיחים". מוסלם אבן אל-חג'ג (אנ'), אשר אסף ואיגד את התוכן של הספר, נולד למשפחה פרסית בשנת 817 (אם כי חוקרים מסוימים גורסים כי הוא נולד בשנת 818), בנישאפור (באיראן של ימנו), ונפטר בשנת 875, בעיר הולדתו. הוא יצא למסעות ארוכים במטרה לאסוף את החדית'ים, ואף הגיע למצרים, לחצי האי ערב, ולאזורים שבהם נמצאות עיראק וסוריה בנות זמננו. מתוך 300,000 חדית'ים שהוא מצא, איגד מוסלם רק כ-4,000 באוסף שלו. מוסלם מעולם לא טען שהצחיח שלו מכיל את כל החדית'ים המאומתים, אלא רק גרס כי הספר שלו מכיל רק חדית'ים מאומתים. מדיה וקבצים בנושא צחיח מוסלם בוויקישיתוף Muhammad Vandestra, Imam Muslim, Hadith Sahih Muslim Ultimate Edition, Dragon Promedia, 2018-05-19. (באנגלית) Sahih Muslim Summarized, App Store (באנגלית) Biography Of Imam Muslim - Hadith Collection, hadithcollection.com (באנגלית) IslamicFinder, Biography of Imam Muslim, IslamicFinder (באנגלית) Imam Muslim - Dar-us-Salam Publications, dar-us-salam.com english sahih muslim Moskee An-Nur Waalwijk, www.facebook.com
פרס דמידוב

פרס דמידוב (ברוסית: Демидовская премия) הוא פרס מדעי ברוסיה המוענק מדי שנה לחברי האקדמיה הרוסית למדעים. במקור הוענק הפרס בשנים 1832–1866 באימפריה הרוסית. הענקת הפרס חודשה על ידי ממשלת מחוז סברדלובסק של רוסיה, החל משנת 1993. בגלגולו המקורי, היה פרס דמידוב לאחד מהפרסים המדעיים השנתיים הראשונים והמסורת שהוא הנהיג השפיעה גם על פרסים אחרים מסוג זה, כגון פרס נובל. בשנת 1831 הקים פבל דמידוב (אנ') נציג משפחת דמידוב המפורסמת, פרס מדעי על שמו. האקדמיה למדעים של סנט פטרבורג (כיום זו האקדמיה הרוסית למדעים) נבחרה לשמש כמוסד המעניק פרס זה. בשנת 1832 זכה נשיא האקדמיה למדעים של פטרבורג, סרגיי אוברוב, בפרס הראשון. החל משנת 1832 ועד לשנת 1866 הוענקו על ידי האקדמיה 55 פרסים מלאים (בסכום של 5,000 רובלים כל אחד) ו-220 פרסים חלקיים. בין הזוכים היו מדענים רוסים בולטים רבים: ממציא ניתוח השדה וממציא שיטת איחוי הגבס בטיפול בשברים, ניקולאי פירוגוב; הימאי והגאוגרף אדם יוהאן פון קרוזנשטרן; יוצר הטבלה המחזורית של היסודות, דמיטרי מנדלייב; ממציא המנוע החשמלי השימושי הראשון, מוריץ הרמן יעקובי; ורבים אחרים. החל משנת 1866, חצי יובל לאחר מות דמידוב ובהתאם לתנאי העזבון שלו, לא הוענקו פרסים נוספים. בשנת 1993, ביוזמת סגן נשיא האקדמיה הרוסית למדעים גנאדי מסייאטס (אנ') ומושל מחוז סברדלובסק, אדוארד רוסל (אנ'), חודשה מסורת הענקת פרסי דמידוב. מאז, מוענק הפרס מדי שנה על הישגים יוצאי דופן במדעי הטבע ובמדעי הרוח. הזוכים נבחרים מקרב חברי האקדמיה הרוסית למדעים. בהתאם למסורת, בכל שנה בוחרת הקרן המדעית דמידוב שלושה או ארבעה אקדמאים שיזכו בפרס. הפרס כולל מדליה, דיפלומה ומענק של 10,000 דולר. טקס הענקת הפרסים מתקיים מדי שנה בארמון המושל של המחוז, ביקטרינבורג, רוסיה. זוכי הפרס גם מעבירים הרצאות באוניברסיטת אורל הממלכתית (אנ') (הרצאות אלו מכונות: הרצאת דמידוב). מדיה וקבצים בנושא פרס דמידוב בוויקישיתוף קרן דמידוב - היסטוריה קצרה רשימת כל הזוכים בפרס דמידוב המלא פרס דמידוב ודמידוב מרצה באתר מכון לבדב Лауреаты Демидовской премии (ברוסית). Russian Academy of Sciences. אורכב מ-המקור ב-19 בספטמבר 2012. נבדק ב-11 באוגוסט 2012. {{cite web}}: (עזרה) Chaim Aronson, Norman Marsden (1983) A Jewish Life Under the Tsars: The Autobiography of Chaim Aronson, 1825–1888 Oxford Centre for Postgraduate Hebrew Studies, p.310 Евгению Примакову вручили Демидовскую премию (ברוסית). 7 בנובמבר 2012. {{cite news}}: (עזרה) "Demidov Prize Winners 2013". Russia-infocentre. נבדק ב-28 בנובמבר 2014. {{cite web}}: (עזרה) "Full Member of RAS Oleg Nefedov was awarded the Demidov Prize". Royal Academy of Sciences. נבדק ב-11 בספטמבר 2015. {{cite web}}: (עזרה) "Demidov Prize winners announced". Russkiy Mir Foundation. 23 בנובמבר 2016. נבדק ב-24 בספטמבר 2018. {{cite web}}: (עזרה) "Presentation of the new laureates of the Demidov Prize, 2016" (ברוסית). Russian Academy of Sciences. נבדק ב-24 בספטמבר 2018. {{cite web}}: (עזרה)